Title: Vyhodnotenie pripomienkového konania
Author: Compaq
Last saved by: agenda0
Company: MPSVR

| Vyhodnotenie pripomienkového konania | | | |
Spôsob pripomienkového konania:   bežný | | | |

Zoznam oslovených subjektov:
  1.  Úrad vlády SR
  2.  Ministerstvo financií SR
  3.  Ministerstvo hospodárstva SR 
  4.  Ministerstvo pôdohospodárstva SR
  5.  Ministerstvo životného prostredia SR
  6.  Ministerstvo pre správu a privatizáciu národného
       majetku SR
  7.  Ministerstvo výstavby a regionálneho rozvoja SR
  8.  Ministerstvo školstva SR
  9.  Ministerstvo kultúry SR
10.  Ministerstvo zdravotníctva SR
11.  Ministerstvo vnútra SR
12.  Ministerstvo zahraničných vecí SR
13.  Ministerstvo spravodlivosti SR
14.  Ministerstvo obrany SR 
15.	  Ministerstvo dopravy, pôšt a telekomunikácií SR 
16.	  Sociálna poisťovňa
17.  Najvyšší kontrolný úrad SR 
18.  Najvyšší súd SR 
19.  Generálna prokuratúra SR
20.  Národný úrad práce
21.  Národný inšpektorát práce
22.  Konfederácia odborových zväzov SR 
23.  Asociácia zamestnávateľských zväzov a združení SR 
24.  Kancelária podpredsedu vlády pre ekonomiku
25.  Kancelária, podpredsedníčky vlády pre integráciu 
26.	Kancelária, podpredsedu vlády pre ľudské 
       a menšinové práva 
27.  Kancelária, podpredsedu vlády pre legislatívu

| Počet oslovených subjektov: 27 | | | |
| Zaslali do stanoveného termínu: 27 | | | |
| Zaslali po termíne: 0 | | | |
| Vôbec nezaslali: 0 | | | |
| Subjekty, ktoré nemali pripomienky: 24 | | | |
| Počet vznesených pripomienok: 21 | | | |
| Počet akceptovaných: 7 | | | |
| Počet neakceptovaných: 14, z toho počet zásadných – ktoré subjekty: Subjekty nevzniesli zásadné pripomienky a celkový počet 14 neakceptovaných pripomienok nemá povahu zásadných pripomienok – pozrite zdôvodnenie nižšie. Niektoré pripomienky k slovenskému prekladu predmetného dohovoru zo strany Ministerstva zahraničných vecí SR nemali vecnú povahu, ale najmä povahu gramatickú a synonymickú (rovnoznačnú). Tieto pripomienky predkladateľ neakceptoval – pozrite zdôvodnenie nižšie. | | | |
| Rozporové konanie (s kým, kedy, na akej úrovni, s akým výsledkom): Rozporové konanie sa neuskutočnilo, pretože neakceptované pripomienky nemajú charakter zásadných pripomienok – pozrite zdôvodnenie nižšie. | | | |
| Počet odstránených pripomienok: 7 | | | |
| Počet neodstránených pripomienok: 14 – pozrite zdôvodnenie nižšie pri jednotlivých neakceptovaných pripomienkach. | | | |
Rezort | Pripomienka | Typ | Vyh. | Spôsob vyhodnotenia | Poznámka

Ministerstvo zahraničných vecí SR

1. Pripomienka odporúčajúca vypustiť z bodu C návrhu uznesenia vlády SR alternáta ministra zahraničných vecí.
2. Pripomienky k bodu D.1. a D.2. - vypustiť termíny z návrhu uznesenia vlády Slovenskej republiky. 
3. Pripomienka k bodu D.2. návrhu uznesenia vlády SR navrhujúca vypustiť slová „...v príslušnom oznámení Ministerstva zahraničných vecí SR ...“.
4. Pripomienka doplniť materiál o návrh uznesenia Národnej rady SR.
5. Pripomienky k slovenskému prekladu Dohovoru MOP navrhujúce vypustiť poznámky uvádzané pod čiarou, pretože slovenský preklad dohovoru musí byť v súlade s pôvodným textom v anglickom jazyku a vo francúzskom jazyku.
6. Pripomienka k článku 9 a k článku 10 odseku 1 nahradiť slovo „aplikovať“ slovom „vykonať“.
7. Pripomienka k článku 10 odseku 2 slovo „aplikácii“ nahradiť slovom „vykonávanie“. 
8. Pripomienka k článku 11 odporúčajúca preformulovať text takto: „Organizácie zamestnávateľov a organizácie pracovníkov majú právo zúčastňovať sa, v súlade s vnútroštátnymi podmienkami a praxou, na vypracovaní a uplatňovaní opatrení prijatých na zabezpečenie účinnosti ustanovení tohto dohovoru“. 
9. Pripomienka k prekladu článku 13 odseku 2 dohovoru.
10. Pripomienka k prekladu článku 13 odseku 3 dohovoru  nahradiť slová “keď sa jeho ratifikácia zaregistrovala“ slovami „registrácia  jeho ratifikácie“. 
11. Pripomienky k prekladu článku 14 odseku 1 dohovoru doplniť na začiatok slovo „Každý“, slová „takéto vypovedanie“ nahradiť slovami „táto výpoveď“ a slová „jeho registrácia“ nahradiť slovami „jej zaregistrovania“. 
12. Pripomienka k prekladu článku 15 odseku 1 dohovoru nahradiť slovo „vypovedaní“ slovom „výpovedí“.
13. Pripomienka k prekladu článku 16 spojenie „na registráciu“ nahradiť spojením „za účelom registrácie“ a „aktoch vypovedania“ nahradiť „výpovediach“. 
14. Pripomienka k prekladu v článku 17 dohovoru slovo „pôsobení“ nahradiť slovom „vykonaní“. 
15. Pripomienka k prekladu slova „rozhodujúce“ uvedeného v článku 19 dohovoru s návrhom nahradiť ho slovom „platné“.

1.-O
2.-O
3.-O
4.-O
5.-O
6.-O
7.-O
8,-O
9.-O
10.-O
11,-O
12.-O
13.-O 
14.-O
15.-O

1.-N
2.-N
3.-N
4.-A
5.-N
6.-A,N
7.-N
8.-N
9.-N
10.-N
11.-N
12.-N
13.-N
14.-N
15.-N

1. Pripomienka odporúčajúca vypustiť z bodu C alternáta ministra zahraničných vecí sa neakceptovala, pretože minister zahraničných vecí SR je alternátom pri medzinárodných zmluvách predkladaných do parlamentu v prípade neprítomnosti ministra práce, sociálnych vecí a rodiny SR.
2.   Pripomienky k bodu D.1. a D.2. – vypustiť termíny z návrhu uznesenia vlády Slovenskej republiky sa neakceptovali, pretože príslušná časť uznesenia vlády SR musí byť termínovaná z hľadiska zabezpečenia výkonu predmetného uznesenia vlády SR.
3. Pripomienka k bodu D.2. navrhujúca vypustiť slová „... v príslušnom oznámení Ministerstva zahraničných vecí SR“ sa neakceptovali, pretože ratifikované medzinárodné zmluvy Slovenskou republikou sa vyhlasujú a zverejňujú v Zbierke zákonov SR v príslušnom oznámení Ministerstva zahraničných vecí SR v súlade so zákonom č. 1/1993 Z. z. o Zbierke zákonov SR v znení neskorších predpisov.
4. Pripomienka doplniť materiál o návrh uznesenia Národnej rady SR sa akceptovala.
5. Pripomienky k slovenskému prekladu Dohovoru MOP navrhujúce vypustiť poznámky uvádzané pod čiarou, pretože slovenský preklad dohovoru musí byť v súlade s pôvodným textom v anglickom jazyku a vo francúzskom jazyku sa neakceptovali, pretože v overenom preklade pôvodného textu dohovoru sa uvádzajú poznámky pod čiarou z dôvodu analogickej aplikácie bodu 18 legislatívno-technických pokynov (odkazy) uverejnených pod č. 19/1997 Z. z., ako aj z dôvodu uľahčenia a orientácie užívateľa v predmetnej problematike.
6. Pripomienka k článku 9 nahradiť slovo „aplikovať“ slovom „vykonať“ sa akceptuje. Pripomienka k článku 10 odseku 1 nahradiť slovo „aplikovať“ slovom „vykonať“ sa neakceptuje, pretože výraz „aplikovať“ má širší význam ako výraz „vykonať“ v tomto kontexte. Výraz „aplikovať“ v tejto súvislosti znamená – realizovať, uplatňovať. 
7. Pripomienka k článku 10 odseku 2 slovo „aplikácii“ nahradiť slovom „vykonávanie“ sa neakceptuje. Anglický text dohovoru v uvedenom článku používa slovo „...application...“, čo prekladáme do slovenského jazyka ako „.aplikácia“ v kontexte tohto článku a odseku, pretože aplikovanie v tomto význame nie je len vykonávanie, ale aj širšia realizácia a uplatňovanie dohovoru ako celku. Na základe uvedeného odôvodnenia predkladateľ pripomienku neakceptuje.
8. Pripomienka k článku 11 odporúčajúca preformulovať text takto: „Organizácie zamestnávateľov a organizácie pracovníkov majú právo zúčastňovať sa, v súlade s vnútroštátnymi podmienkami a praxou, na vypracovaní a uplatňovaní opatrení prijatých na zabezpečenie účinnosti ustanovení tohto dohovoru“. Odporúčanie sa neakceptuje, pretože preklad prekladateľa je presný a zodpovedajúci anglickému textu.
9. Pripomienka k prekladu článku 13 odseku 2 dohovoru sa neakceptuje, pretože preklad predložený predkladateľom je doslovný a presný s anglickým textom predmetného článku dohovoru. Anglický text znie … „twelve months after the date on which the ratifications of two members have been registered with the Director-General“…, čo prekladáme do slovenského jazyka „po dvanástich mesiacoch odo dňa, keď generálny riaditeľ zaregistroval ratifikácie dohovoru dvoma členmi“ … .
10. Pripomienka k prekladu článku 13 odseku 3 dohovoru  nahradiť slová “keď sa jeho ratifikácia zaregistrovala“ slovami „registrácia  jeho ratifikácie“ sa neakceptuje,  pretože preklad predložený predkladateľom je doslovný a presný s anglickým textom predmetného článku dohovoru. Anglický text znie  … „after the date on which its ratification has been registred.“ … , čo prekladáme do slovenského jazyka ako „keď sa jeho ratifikácia zaregistrovala“.
11. Pripomienky k prekladu článku 14 odseku 1 dohovoru doplniť na začiatok slovo „Každý“, slová „takéto vypovedanie“ nahradiť slovami „táto výpoveď“ a slová „jeho registrácia“ nahradiť slovami „jej zaregistrovania“ sa neakceptuje, pretože preklad predložený predkladateľom je doslovný a presný s anglickým textom predmetného článku dohovoru. Anglický text v odseku 1 neobsahuje slovo „each“ tak ako v odseku 2, čo v preklade znamená  „každý“, ďalej „such denunciation“ prekladáme slovami „takéto  vypovedanie“ a slová „jeho registrácie“ gramaticky nadväzuje na predchádzajúci text.
12. Pripomienka k prekladu článku 15 odseku 1 dohovoru nahradiť slovo „vypovedaní“ slovom „výpovedí“ sa neakceptuje pretože preklad predložený predkladateľom je doslovný a presný s anglickým textom predmetného článku dohovoru. Anglický text znie  … „denunciations“ … , čo prekladáme do slovenského jazyka ako … „vypovedaní“, anglický text nepoužíva slovo … „notices“ ..., čo prekladáme do slovenského jazyka ako …„výpovedí“…  .
13. Pripomienka k prekladu článku 16 spojenie „na registráciu“ nahradiť spojením „za účelom registrácie“ a „aktoch vypovedania“ nahradiť „výpovediach“ sa neakceptuje pretože preklad predložený predkladateľom je doslovný a presný s anglickým textom predmetného článku dohovoru. Anglický text znie …„for registration“ … , čo prekladáme do slovenského jazyka ako …„na registráciu“ …, anglický text nepoužíva slová … „for the purpose of registration“…, čo prekladáme do slovenského jazyka  … „za účelom registrácie“ …  . Pokiaľ ide o pripomienku, že slová „aktoch vypovedania“ nahradiť „výpovediach“, predkladateľ poukazuje, že anglický text používa slová …“acts of denunciation“ ..., čo prekladáme do slovenského jazyka ako „aktoch vypovedania, anglický text nepoužíva slovo … „notices“ … , čo prekladáme do slovenského jazyka ako … „výpovediach“…  .
14. Pripomienka k prekladu v článku 17 dohovoru slovo „pôsobení“ nahradiť slovom „vykonaní“ sa neakceptuje, pretože Správna rada Medzinárodného úradu práce predkladá správu o pôsobení dohovoru v súlade s uvedeným článkom s cieľom zistiť a konštatovať aký vplyv a účinok má predmetný dohovor, nielen v jednom členskom štáte Medzinárodnej organizácii práce, ale vo všetkých 175 členských štátoch Medzinárodnej organizácii práce, pritom sa berie do úvahy okrem iného aj to koľko štátov ratifikovalo, resp. neratifikovalo predmetný dohovor. Na základe uvedeného je preto výstižnejšia a správnejšia formuláciu prekladu „o pôsobení tohto dohovoru“, než formulácia „o vykonaní tohto dohovoru“. Sloveso „pôsobiť“ podľa synonymického slovníka slovenského jazyka znamená okrem iného „mať vplyv a mať účinok“. 15. Pripomienka k prekladu slova „rozhodujúce“ uvedeného v článku 19 dohovoru s návrhom nahradiť ho slovom „platné“ sa neakceptuje, pretože pôvodný text dohovoru v anglickom jazyku používa „are equally authoritative“ a pôvodný text dohovoru vo francúzskom jazyku používa „font également foi“, čo prekladáme do slovenského jazyka ako „rovnako rozhodujúce“ a nie ako „rovnako platné“, najmä z dôvodu, že ak sa uskutočnia, napr. preklady dohovoru do príslušných jazykov všetkých 175 členských štátov Medzinárodnej organizácie práce, a ak by vznikla pochybnosť týkajúca sa prekladu pôvodného textu dohovoru do príslušného jazyka niektorého členského štátu Medzinárodnej organizácie práce tak v tomto prípade je rozhodujúci pôvodný text dohovoru v dvoch oficiálnych jazykoch Medzinárodnej organizácie práce, a to v anglickom jazyku a vo francúzskom jazyku a nie preklad dohovoru v príslušnom jazyku niektorého členské štátu Medzinárodnej organizácie práce a teda preto dohovor v článku 19 okrem iného používa slovo „rozhodujúce“ a nie slovo „platné“. Táto skutočnosť sa okrem iného odzrkadľuje aj v návrhu uznesenia vlády SR v tom zmysle, že v Zbierke zákonov Slovenskej republiky sa v príslušnom oznámení Ministerstva zahraničných vecí SR popri preklade pôvodného textu dohovoru do slovenského jazyka zverejní v prílohe tohto oznámenia aj pôvodný text dohovoru tak v anglickom jazyku, ako aj vo francúzskom jazyku. Text v čl. 19 dohovoru napr. v anglickej verzii nepoužíva slovnú formuláciu „are equally valid“ – „sú rovnako platné“, ale používa slovnú formuláciu „are equally authoritative“ – „sú rovnako rozhodujúce“. Anglické slovo „authoritative“ sa do slovenského jazyka v tejto súvislosti a v tomto kontexte prekladá ako „smerodajný“. Podľa synonymického slovníka slovenského jazyka slovo „smerodajný“ možno nahradiť synonymickým (rovnoznačným) výrazom „rozhodujúci“.

prip. Zaslaná po termíne

| | | | | …

Ministerstvo spravodlivosti SR

1. Ministerstvo spravodlivosti SR vznieslo viacero formálnych pripomienok k obsahu materiálu.
2. Pripomienka, upraviť v časti D.2.  návrhu uznesenia vlády SR text takto ...„požiadať ministra zahraničných vecí, aby zabezpečil uverejnenie dohovoru najneskôr v deň nadobudnutia jeho platnosti pre Slovenskú republiku v Zbierke zákonov Slovenskej republiky“... .
3. Pripomienka k bodu D.3. návrhu uznesenia vlády SR.
4. Pripomienka k predkladacej správe vypustiť časť textu v zátvorke „čl. 7 odsek 4 a“.
5. Pripomienky k textu predkladacej správy na str. 5 vychádzajúce z pripravovanej novelizácie zákona č. 1/1993 Z. z. o Zbierke zákonov SR.

1.-O
2.-O
3.-O
4.-O
5.-O

1.-A
2.-A
3.-A
4.-A
5.-N

1. Ministerstvo spravodlivosti SR vznieslo viacero formálnych pripomienok k obsahu materiálu. Pripomienky sa akceptovali.
2. Pripomienka, upraviť v časti D.2.  návrhu uznesenia vlády SR text takto ...„požiadať ministra zahraničných vecí, aby zabezpečil uverejnenie dohovoru najneskôr v deň nadobudnutia jeho platnosti pre Slovenskú republiku v Zbierke zákonov Slovenskej republiky“... . Pripomienka sa akceptovala.
3. Pripomienka k bodu D.3. návrhu uznesenia vlády SR. Pripomienka sa akceptovala.
4. Pripomienka k predkladacej správe vypustiť časť textu v zátvorke „čl. 7 odsek 4 a“. Pripomienka sa akceptovala.
5. Pripomienky k textu predkladacej správy na str. 5 vychádzajúce z pripravovanej novelizácie zákona č. 1/1993 Z. z. o Zbierke zákonov SR sa neakceptovali z toho dôvodu, že sa vychádza zo súčasne platných právnych noriem.

Národný úrad práce | 1. Národný úrad práce vzniesol formálne pripomienky k textu odborného posudku a k textu predkladacej správy. | 1.-O | 1.-A | 1. Národný úrad práce vzniesol formálne pripomienky k textu odborného posudku a k textu predkladacej správy. Pripomienky sa akceptovali. |
| Vysvetlivky k skratkám v tabuľke: | | | |
| Z – zásadná pripomienka | | | |

O – obyčajná pripomienka
A – akceptovaná pripomienka
C – čiastočne akceptovaná pripomienka
N – neakceptovaná pripomienka